Дзяржаўная установа адукацыі «Яслі-сад №1 г. Ашмяны»

Кураловіч С.І., намеснік загадчыка па асноўнай дзейнасці

**Па дарогах беларускіх народных казак**

**Квэст-гульня для дзяцей старшай групы (5-6 гадоў)**

**Мэта:** актывізаваць веды дзяцей аб беларускіх народных казках; замацаваць уменне пазнаваць казку па ўрыўку, па ілюстрацыі, уменне разгадваць загадкі,крыжаванкі; развіваць цікавасць і любоў да казак, развіваць слыхавую памяць, лагічнае мысленне, уменне абагульняць, аналізаваць; удасканальваць навыкі супрацоўніцтва пры працы ў камандзе, развіваць камандных дух уменне дзейнічаць узгоднена; стварыць у дзяцей радасны, эмацыянальны настрой, выхоўваць любоў да беларускай літаратуры**.**

**Матэрыял:**фота бобінкі, гусінага пяра, пшанічнага каласка, булавы, скрыпкі, касы; крыжаванка; свісцёлка, бразготкі, металафон, трашчотка, лыжкі,бубен; разразныя карцінкі, на якіх адлюстраваны два “суседнія” казачныя эпізоды па казках: “Былінка і верабей”, “Муха-пяюха”, “Пшанічны каласок”, “Каток-залаты лабок”, “Як курачка пеўніка ратавала”, “Коцік , пеўнік і лісіца”, “Зайкава хатка”, “Баран – бок абадран”; фігуры казачных герояў: дзед, баба, курачка, пеўнік, верабей, воўк, ліса, муха, кот. Мультымедыйная прэзентацыя.

**Ход мерапрыемства**

**Выхавальнік:** Дзеці, сёння мы з вамі пабываем у гасцях у казкі. Слухаючы казку, мы трапляем у чароўны свет, дзе адбываюцца цуды, дзе дабро заўсёды перамагае зло. Мы будзем падарожнічаць па казках, а дапамогуць нам «маршрутныя лісты», на кожным прыпынку трапляюцца заданні, якія трэба выканаць, каб дапамагчы вызваліць героя. Потым разам з гэтымі героямі адправімся ў новую казку.

*Пасля выканання кожнага задання - удзельнікі гульні атрымліваюць аднаго казачнага героя.*

**Першае задане - ПРАДОЎЖЫ НАЗВУ КАЗКІ**

**Задане:** Прадоўжыце назвы беларускіх народных казак.

«Курачка… ***Рабка***»,

«Былінка і … ***верабей***»,

«Зайкава … ***хатка***»,

«Каза-… ***манюка***»,

«Пчала і … ***Муха***»,

«Муха-… ***пяюха***»,

«Коцік, Пеўнік і … ***Лісіца***».

«Пшанічны … ***каласок***»,

«Піліпка-… ***сынок***»,

«Сынок--…***з -*** ***кулачок***»,

«Каток – … ***залаты лабок***»,

«Як Курачка Пеўніка … ***ратавала***»,

«Пра быка і … ***яго сяброў***»,

«Лёгкі … ***хлеб***»,

«Не сілай, а… ***розумам***»,

«Лісіца-… ***хітрыца***»,

«Як Кот звяроў… ***напалохаў***»,

«Селянін, Мядзведзь і … ***Лісіца***»,

«Верабей і … ***Мыш***»,

«Кот … ***Максім***».

**2.ЧЫЕ РЭЧЫ?**

**Заданне:** на фота бачыце рэчы, якія хтосьці згубіў. Трэба дапамагчы знайсці іх уладальнікаў. Трэба не толька сказаць, каму належыць рэч, а і назваць казку.

*Бобінка - пеўніку (казка “Як курачка пеўніка ратавала”)*

*Гусінае пяро – Піліпку (казкак “Піліпка-сынок”)*

*Пшанічны каласок – курачцы (казка “Пшанічны каласок”)*

*Булава - сыну Гарошку (казка “Гарошак”)*

*Скрыпка – кату (з казкі “Коцік, пеўнік і лісіца”)*

*Кас****а*** *- пеўню (з казкі “Зайкава хатка”), касцам (з казкі “Як курачка пеўніка ратавала”)*

**3.ПАЗНАЙ КАЗКУ**

**Заданне:** я прачытаю вам урывак з казкі, а вы павінны адгадаць, што за казка.

1. Падбегла да яго курачка:- Што з табою, Петрусѐк? Чаму ты ляжыш і не дыхаеш?

-Ой, – стогне пеўнік, – бобінкай падавіўся... ***(“Як курачка пеўніка ратавала”)***

2. Дзед пытаецца ў казы: - Каза мая, козачка, дзе была? Што ты ела, што піла? ***(“Каза-манюка”)***

3. -Не шкодзіла б цяпер і капусты паспытаць. Вастры, дзеду, тапарок,

едзь у лясок, стукні ў дубок. ***(“Каток – залаты лабок”)***

4. - А я па сажалках рагатуха… ***(“Муха-пяюха”)***

5. Касiў на лузе касец. Змарыўся i сеў пад кустом адпачыць. Дастаў торбачку, развязаў i пачаў есцi. Выходзiць з лесу галодны Воўк. Бачыць - касец пад кустом сядзiць i нешта есць. ***(Лёгкi хлеб)***

6. Прынесла курачка сена карове. Карова з’ела сена і дала масла. ***(Як курачка пеўніка ратавала.)***

7. Вось пайшоў раз кот у лес на паляванне і заблудзіўся. Шукаў-шукаў дарогу да дому — не знайшоў. Сеў пад ялінкай і плача. ***(Як кот звяроў напалохаў.)***

8. Тым часам узяла лiсiца пад руку свайго гаспадара, i пайшлi яны ў госцi. Прыходзяць на палянку. Чуе Кот - мясам запахла. Бачыць - цэлы баран ляжыць. Тут ён поўсць наставiў, вусы натапырыў ды адразу на барана накiнууся. Есць ды усё бурчыць: «Мяў-у, мяў-у» ***(Як кот звяроў напалохау)***

9. Паляцеў верабей на мора, паклiкаў марскога сокала. Прыляцеў Сокал i ўсё мышынае войска паглытаў. Адна толькi мыш, тая, што вераб’я падманула, засталася: у нару схавалася ***(Верабей i мыш)***

10. Аднаго разу досвiткам пайшла жонка гаспадара па ваду. Бачыць яна - коцiцца па дарозе гарошак. Падняла яна яго, паглядзела ды і з’ела ***(Гарошак)***

11. Развітаўся певень з дзедам і бабай ды паляцеў у панскі двор. Ляціць ён дарогаю, ляціць ён шырокаю, а насустрач яму каршун.

- Куды, певень, ляціш?- пытаецца

- У двор да пана. **(Жаронцы)**

12. беглі, беглі, прыбеглі ў лес. А тут і зіма надыходзіць. Бык кажа: - ну, досыць бегчы: зімою зямля не гарыць. Давайце будзем хату рабіць ды запасы на зіму рыхтаваць.  **(Пра быка і яго сяброў)**

**4**. **ПАЛЬЧЫКАВАЯ ГІМНАСТЫКА**

Пеўнік раніцай прачнуўся,

(Далонь угару, указальны палец абапіраецца на вялікі, астатнія расстаўлены ўгару).

І да сонца павярнуўся.

(Пакруціць кісцю рукі ў розныя бакі).

Кукарэкнуў раз, два, тры!

( Разводзіць і зводзіць указальны і вялікі палец).

Ты сягоння не праспі.

Бабуля напячэ блінкоў

Па чарзе датыкацца да стала тыльным бокам ручкі і далонькай

Для ўнучак ды ўнукоў.

Блін смятанай паліваем,

Тром далонь аб далонь

Зверху цукрам пасыпаем,

Лоўка трубачкай згарнем –

І жуем, жуем, жуем!

**5.У КАЗАЧНАЙ КАРЦІННАЙ ГАЛЕРЭІ.**

**Заданне:** уявіце сабе ў карціннай галерэі. Але партрэты ў ѐй не намаляваны фарбамі, а апісаны словамі. Па слоўнаму партрэту вы павінны пазнаць героя казкі.

1 . – Гультайка з пушыстым хвастом, залатое футра па зямлі цягае. Спрытная падманшчыца **(Ліса.Казка “Лісіца-хітрыца”)**

2. – Вырас хлопец вялікі, з барадою, ажно бацька баяўся яго. Голас меў грубы-грубы. Булаву мог пагнуць адной рукой. **(Гарошак. Казка “Гарошак”)**

3. ―Гультай, шпацыруе ўзад і ўперад па двары, як важны пан. Не нос, а чарвяк.**(Індык. Казка “Пшанічны каласок”)**

4.― Ён кашлаты, ён зубаты. Не будуе сабе хаты. Крыважэрны, неразумны,злы. **( Воўк . Казка “Лѐгкі хлеб”)**

5. – Чабятух, лапатун. На кароткіх нагах, на высокіх пятах. У кароне і пры шпорах. **(Певень. Казка “Зайкава хатка”)**

6. **–**  Ляціць, гудзе. Цяжка ёй, аж стогне небарака. Працавітая, клапатлівая.Збірае пуды, а сама худая. Мядовую кашку дзецям варыць.(**Пчала. Казка “Пчала і муха”)**

**6.РАЗГАДАЙЦЕ КРЫЖАВАНКУ.**

**КРЫЖАВАНКА “БЕЛАРУСКІЯ НАРОДНЫЯ КАЗКІ”**

1. Закончы назву казкі, у якой пеўнік выгнаў казу з зайкавай хаткі: «Каза - ...»
2. Што спякла курачка Сакатушка ў казцы «Пшанічны каласок»?
3. Як звалі сына, які за месяц вырас вялікі, ды яшчэ з барадою ?
4. Знакаміты гультай з казкі «Пшанічны каласок», сябар гусака.
5. Якую страву хацела зварыць баба, з казкі “Каток-залаты лабок”, але не было солі?
6. Каго выгнала каза-манюка са сваѐй хаткі?

1

М

А

**К**

Ю

Н

А

2

І

К

Л

**У**

Б

3

К

А

Ш

О

**Р**

А

Г

4

К

**Ы**

Д

Н

І

5

у

К

Р

І

**Ц**

А

З

А

6

К

Ы

Ч

Й

**А**

З

**7. СЛУХАЕМ КАЗКУ**

*Матэрыялы: свісцёлка, бразготкі, металафон, трашчотка, лыжкі,бубен.*

**Заданне:** патрэбна расказаць казку з дапамогай матэрыялаў для агучвання казкі. Вядучы чытае казку “Муха-пяюха”, а удзельнікі гульні з дапамогай музычных інструментаў агучваюць яе.

Муха-пяюха – *свісцёлка*

Едзе - *бразготкі*

Мышка – *трохвугольнік*

Жабка – *бубен*

Вавёрка – *трашчока*

Заяц – *лыжкі*

Напрыклад: Жыла-была муха-пяюха (свісцёлка). Мела яна каляску і шэсць камароў. Запрэгла муха-пяюха камароў у каляску ды паехала (бразготкі) на пагулянку. Едзе (бразготкі) яна дарогаю, едзе шырокаю — бяжыць мышка(металафон)

— Добры дзень, пані! Як паню зваць-велічаць?

— Я муха-пяюха (свісцёлка). А ты хто?

— А я па паліцах скрабатуха.(металафон) — Сядай, паедзем разам……..

**8.КАЗАЧНАЯ ПОШТА.**

**Заданне:** я зараз буду чытаць лісты ад казачных герояў, а вам трэба сказаць, хто і каму іх паслаў, у якой казцы вы чыталі такое пасланне?

1. -Гэй, каза, збірай манаткі,

Уцякай хутчэй ты з хаткі,

Бо вунь дзед ідзе, Ён касу нясе... (*Пеўнік , “Каза-манюка”.)*

2. -Дзеду, дзеду, што табе трэба?

-Добра, дзед, едзь дахаты, будзе сала. *(Каток,“Каток –залаты лабок”.)*

3. -Дык вось, каму слава, таму і булкі. А вы, гультаі, ідзіце прэч

адгэтуль! Ко-ко-ко! Дзеткі, бяжыце сюды хутчэй

*(Курачка Сакатушка гусаку і індыку, “Пшанічны каласок”.)*

4. -Вось ѐн падманшчык! Палі ў печы, пячы яго. Каб да абеду гатовы быў‖

*(Баба Яга сваѐй дачцэ, “Піліпка-сынок”)*

5. -Баран, баран, я цябе з’ем‖. *( Воўк, “Лѐгкі хлеб)*

6. Што мне з табою барукацца? Давай спярша паглядзім, ці маеш ты сілу. Калі раздзярэш гэты пень лапаю, значыць, маеш сілу. *(Чалавек з казкі “Не сілай, а розумам”)*

7. Тылі-тылі, скрыпіца,

Тут сядзела лісіца,

А у лісіцы новы двор,

Сем дачушак на выбор,

Восьмы пеўнік, -

Гэта мой. *(Коцік з казкі “Коцік, пеўнік і лісіца”)*

8. Ку-ка-рэ-ку!Каб пан не дажыў веку. Ён у дзеда з бабай начаваў ды жаронцы ўкраў*… (Пеўнік з казкі “Жаронцы”)*

9. Вочы,вочы, што вы рабілі, як я ад сабак уцякала?

- Глядзелі, куды табе бегчы.

*(Лісіца з казкі “Селянін, мядзведзь і лісіца”)*

**9.**“**СКЛАДЗІ КАЗКУ”**

*(Карцінкі эпізодаў па казках: “Былінка і верабей”, “Муха-пяюха”, “Пшанічны каласок”, “Каток-залаты лабок”, “Як курачка пеўніка ратавала”, “Коцік , пеўнік і лісіца”, “Зайкава хатка”, “Баран – бок абадран”)*

**Заданне:** Даецца две карцінкі эпізодаў з розных казак. З атрыманных герояў (на працягу ўсей гульні) і гэтых эпізодаў скласці новую казку. Для агучвання герояў можна дадаткова выкарыстоўваць музычны матэрыял.

**Вынік:** Слухаем новую калектыўную казку.

**В.** Вось і падышла да канца наша гульня. Вы паказалі добрыя веды беларускіх народных казак.